Optimws (robot)

Mae Optimus, a elwir hefyd yn Tesla Bot, yn ddynoid robotig cyffredinol sy'n cael ei ddatblygu gan Tesla, Inc. Fe'i cyhoeddwyd yn nigwyddiad Diwrnod Deallusrwydd Artiffisial (AI) y cwmni ar 19 Awst 2021. Honnodd y Prif Swyddog Gweithredol Elon Musk yn ystod y digwyddiad y byddai Tesla yn debygol o adeiladu prototeip erbyn 2022. Nododd Musk ei fod yn credu bod gan Optimus “y potensial i fod yn fwy arwyddocaol na Tesla, dros amser.”

 Hanes 
Ar 7 Ebrill 2022, cynhaliwyd arddangosfa ar gyfer y cynnyrch ei gynnwys yn ffatri Tesla,Giga Texas, yn ystod digwyddiad o'r enw Cyber Rodeo. Dywedodd Musk ei fod yn gobeithio cynhyrchu'r robot erbyn 2023 a honnodd y bydd Optimus yn y pen draw yn gallu gwneud "unrhyw beth nad yw bodau dynol eisiau ei wneud."

Ym Mehefin 2022, cyhoeddodd Musk na fyddai'r prototeip cyntaf y mae Tesla yn gobeithio ei ddadorchuddio yn yr ail ddigwyddiad Diwrnod AI yn edrych yn debyg i'r model a arddangoswyd yn Cyber Rodeo.

Ym mis Medi 2022, arddangoswyd prototeipiau o Optimus yn ail Ddiwrnod AI Tesla. Roedd un prototeip yn gallu cerdded o amgylch y llwyfan a fersiwn arall, teneuach yn gallu symud ei freichiau.

Ym Medi 2023, rhyddhaodd Tesla fideo yn dangos Optimus yn gwneud gweithgareddau newydd gan gynnwys didoli blociau yn ôl eu lliw, ei allu i leoli a rheoli ei goesau a'i freichiau a dangos ei hyblygrwydd trwy gynnal ystum ioga.

 Gen 2 
Ar 13 Ragfyr 2023, rhyddhawyd fideo ar gyfrif X (yr hen Twitter) Musk o'r enw "Optimus" lle mae'n dangos Optimus Generation 2 yn cerdded ac yn dangos nodweddion newydd, fel dawnsio a berwi wy. Mae Optimus Gen 2 yn cynnwys ffigwr teneuach gyda gwell dwylo a symudiadau mwy llyfn.

 Manylebau 
bawd| Dau berson gydag Optimws yn y cefn
Bwriedir i Tesla Bot fesur 5 tr 8 modf (173 cm)   o daldra ac yn pwyso 125 pwys (57 kg). Yn ôl y cyflwyniad a wnaed yn ystod y digwyddiad Diwrnod AI cyntaf, bydd Tesla Bot yn cael ei "reoli gan yr un system AI a'r system cymorth-gyrrwr uwch a ddefnyddir yng ngheir Tesla" a bydd ganddo gapasiti cludo o 45 pwys (20g). Bwriedir i'r robot gyflawni tasgau "peryglus, ailadroddus a diflas", megis darparu cymorth mewn ffatri gweithgynhyrchu.

 Cyfeiriadau 

Categori:Roboteg
Categori:Tesla, Inc.